cyanic-selkie/wikianc huggingface dataset:
Ülalpidamiskohustus
Ülalpidamiskohustuse täitmise järjekord
4) vanem;
Ülalpidamise ulatus ja viis
Ülalpidamise ulatus kujuneb ülalpidamist saama õigustatud isiku vajadusi ja tavapärast elukorraldust arvestades. Ülalpidamine seisneb eelkõige raha perioodilises maksmises. Ülalpidamiseks kohustatud isik saab ammendaval põhjusel taotleda õigust ülalpidamiskohustust täita teisel viisil, seda kas osapoolte kokkuleppel või kohtuotsusega. Elatist makstakse järgmise kuu eest ette. Kuutoetus ühe lapse kohta peab olema suurem kui pool Vabariigi Valitsuse kehtestatud kuupalga alammäära.
Ülalpidamiskohustused
Vanem ja laps
Kui vanemal ei ole abikaasat või kui abikaasa ei ole suuteline ülalpidamist andma, siis on võimalik last (18-aastane) elatist maksma kohustada. Seejuures on piisava aluse korral lapsel õigus nõuda, et kohus peab ta vanema ülalpidamiskohustusest täielikult vabastama. Alaealise lapse ülalpidamiskohustus on võrdselt jagatud tema vanemate vahel. Alaealine laps on õigustatud saama ülalpidamist võrdselt abikaasaga ja mõningal juhul ka lahutatud abikaasaga.
(Lahutatud) abikaasa
Abikaasadel on vastastikune kohustus perekonda ülal pidada. Kui abikaasad elavad eraldi, peab üks abikaasadest teise abikaasa esmatasandi vajaduste katmiseks tegema regulaarseid makseid, välja arvatud juhul, kui lahus elav abikaasa suudab end ise elatada või kui eraldi elamise on tinginud tema enda käitumine. Lahutatud abikaasa on õigustatud saama teiselt abikaasalt ülalpidamist juhul, kui ta ei suuda kas oma vanuse või oma tervisliku seisundi tõttu lahutuse järel ennast ise ülal pidada ja selline abivajadus oli olemas abielu lahutamise ajaks.
Ühist last kasvatav vanem
Teisel vanemal on kohustus ühise lapse eest hoolitsevat vanemat ülal pidada 8 nädalat enne ja 12 nädalat pärast lapse sündi. Olukorras, kus emal ei ole rasedusest või sünnitusest tingitud komplikatsioonide tõttu võimalik end ise elatada, peab isa teda kuni paranemiseni ülal pidama. Sama kohustus on teisel vanemal juhul, kui emal ei ole lapse eest hoolitsemise tõttu võimalik elatist teenida. Ülalpidamiskohustus algab neli kuud enne lapse sündi ja lõpeb kolme aasta täitumisel pärast lapse sündi.
Catillon-sur-Sambre
Catillon-sur-Sambre on vald Põhja-Prantsusmaal Nordi departemangus Le Cateau-Cambrésis' kantonis.
pisi|tühi|Catillon-sur-Sambre
Sense and Sensibilia
"Sense and Sensibilia" on John Langshaw Austini filosoofiline raamat.
See ilmus esimest korda 1962 Oxford University Pressi väljaandel. Raamatu pani kokku George Warnock Austini Oxfordi ülikoolis peetud loengute märkmete põhjal.
I
Autor vastustab traditsioonilist õpetust, et "me mitte kunagi ei näe ega taju (ega "aisti") mingil muul moel, või vähemalt ei taju ega aisti kunagi otseselt, materiaalseid objekte (või materiaalseid asju), vaid ainult meelteandmeid (või meie enda ideid, muljeid, aistinguid (sensa), meeltetajumusii, pertsepte jne)". See vaade esineb teiste seas Herakleitosel, René Descartesil ja George Berkeleyl. Autor diskuteerib põhiliselt Alfred Ayeriga ("The Foundations of Empirical Knowledge"), samuti H. H. Price'iga ("Perception") ja George Warnockiga ("Berkeley").
II
Ayer alustab sellest, et tavainimesed on enamasti toolide, laudade jt "materiaalsete asjade" olemasolus veendunud, sest nad on veendunud, et tajuvad neid, (erandjuhtudel võivad meeled küll ka petta, aga üldiselt on meeltetajumused usaldatavad) ning kindlus materiaalsete asjade olemasolus on nii suur kui võimalik ja vajalik; mõned filosoofid aga leiavad, et me ei taju kunagi materiaalseid objekte, vaid ainult meelteandmeid. Austin juhib tähelepanu sellele, et "materiaalsed asjad" on siin defineerimata ning asjadel, mida tavainimene ütleb tajuvat, (ka näiteks vikerkaared, varjud, pildid kinoekraanil) puudub ühine nimetaja; tegu on lihtsalt meelteandmete vastandiga. Ayer eeldab, et tavainimene usub, et ta ei taju tegelikult materiaalseid asju, parajasti siis, kui ta usub, et meeled petavad teda. Aga see pole tõsi, sest tavainimene ei leia, et vikerkaare puhul meeled petavad teda või et nägemisillusiooni puhul ta ei näe materiaalseid asju. Pole selget vastandust ei tavainimese ja filosoofi uskumuste vahel ega selle vahel, mida tavainimene usub tavajuhtudel ja erandlikel juhtudel. Ayer näib vihjavat, et tavainimene on naiivne, sest talle ei tule pähe, et usk materiaalsete asjade olemasolusse vajab õigustust. Igatahes eeldab Ayer, et kahtlusele on ruumi. Tavainimene aga peab selgetel juhtudel kahtlust absurdseks. Filosoofide lahkarvamus tavainimesega ei ole lihtsalt kvantitatiivne, sest teatud mõttes nad ütlevad, et tavainimesed eksivad kogu aeg, sest nad tegelikult ei taju materiaalseid asju. Peale selle, meeled on ju neutraalsed ega peta ega räägi tõtt. Ja kui juba hakatakse rääkima meeltetajumustest, siis tehakse eeldus, et taju puhul on alati vahepealne entiteet, mis informeerib meid millegi muu kohta, ja nõnda omistatakse tavainimesele filosoofi vaade. Edasi, jutt pettusest eeldab üldise mittepettuse tausta, muidu ei saaks pettust kuidagi kontrollida. Tavainimene saab harva öelda, et meeled on teda petnud, sest näiteks tavalise perspektiivi, peegelpildi või unenäo puhul ta nii ei ütle. Ja ka need juhud, kus ta meelepettest räägib, ei ole ühesugused. Mõnikord, näiteks mustkunsti puhul, ütleks ta pigem, et tema meeli peteti. On piiripealsed juhtumid, kus oleks meelevaldne otsustada, kas on tegu meelepettega. Igatahes eristab kõige tavalisemgi inimene juhtumit, kus meeleelund ei tööta korralikult, juhtumit, kus tajutingimused on ebanormaalsed, ja juhtumit, kus on tegu valetõlgendusega (näiteks heli omistatakse valele allikale). Lisaks on lugemisvigu, valestikuulmisi, freudilikke miitemärkamisi jne, mis nende rubriikide alla ei kuulu. Viisidel, kuidas asjad valesti lähevad, ei ole ühist nimetajat. Ja tavainimene ei arva, et ühelgi meelepette juhtumil ta ei taju maateriaalseid asju või tajub midagi mittereaalset või mittemateriaalset. Nii et pole põhjust nõustuda sellega, et see, mida tavainimene usub enamasti tajuvat, moodustab ühe asjade liigi (materiaalsed asjad), ega sellega, et ta peab kõiki "pettuse" juhtumeid ühte liiki kuuluvateks.
Adolphe-Félix Cals
Adolphe-Félix Cals (17. oktoober 1810 Pariis – 3. oktoober 1880 Honfleur) oli prantsuse maalikunstnik.
Lafayette'i maakond (Arkansas)
Lafayette'i maakond (Lafayette County) on maakond Ameerika Ühendriikides Arkansase osariigis.
Maakonna halduskeskus on Lewisville.
Ajalugu
Maakond moodustati 1827. aastal.
Rahvastik
Elanike arv oli 2010. aasta rahvaloenduse järgi 7645.
Arvestusliku rahvaarvu muutus (1. juuli seisuga):
Krõõt (eesnimi)
Krõõt on Margareta lühendnimi. Oli väga levinud 18.–19. sajandil.
Nime kannab A. H. Tammsaare romaanisarja "Tõde ja õigus" I osa üks tähtsamaid tegelasi.
1. jaanuari 2017 seisuga oli Eestis eesnimi Krõõt 44 naisel. Krõõt on Eestis populaarsuselt 1177. naisenimi. Nime Krõõt kandja oli keskmiselt 29 aasta vanune (mediaanvanus oli 27). Kõige populaarsem oli eesnimi Krõõt vanuserühmas 25–29, kus neid on 10 000 elaniku kohta 0,88.
Elmar Luhats
Elmar Luhats (27. november 1908 Raadama, Räpina vald – 5. oktoober 1991 Tallinn) oli eesti rahvamuusik, orkestrijuht ja ooperilaulja.
Maailma Vaade
Maailma Vaade on eesti ajakiri.
Elmar Luhats
Ta õppis Raadama Algkoolis, Räpina kihelkonnakoolis ja Räpina Reaalgümnaasiumis. Juba gümnaasiumis õppimise ajal juhatas ta lastekoori, mängis puhkpilli- ja sümfoniettorkestris, laulis segakooris, mängis teatrilavastustes, lavastas operetti ja korraldas noorteüritusi.
Maailma Vaade
Ajakiri on välispoliitikateemaline.
Elmar Luhats
Aastatel 1927–1937 õppis ta (vaheaegadega) Tartu Kõrgemas Muusikakoolis. Õpingute vaheaegadel näitles ta Tartu Töölisteatris ja oli sõjaväeteenistuses, kus mängis Ratsarügemendi orkestris.
Maailma Vaade
Ajakiri ilmub jaanuarist 2007. Alates juunist 2015 (nr 26) ilmub ajakiri vaid internetiväljaandena.
Elmar Luhats
1937. aastast mängis ta Vanemuise teatris orkestris kontrabassi. Vanemuises töötas ta kokku 25 aastat, sellest 15 aastat orkestrandina ja hiljem 10 aastat ooperisolistina.
1958. aastast töötas ta Tartu Muusikakoolis rahvapillide ja kontrabassi õpetajana.
Maailma Vaade
Ajakirja peatoimetaja on olnud Mart Nutt.
Elmar Luhats
1950.–1960. aastatel juhatas ta Tartu Riikliku Ülikooli Rahvakunstiansambli rahvapilliorkestrit. Ta valmistas ja rekonstrueeris ise ka rahvapille (mh oli ta üks väheseid päkarauakandle traditsiooni edasikandjaid ), õpetas välja mängijaid ja tegi seadeid orkestrilugudele.
Isiklikku
Tema poeg on Toivo Luhats ja pojapoeg Toomas Luhats.
Mbewuleni
Mbewuleni on küla Lõuna-Aafrika Vabariigis Ida-Kapimaa provintsis Chris Hani ringkonnas Sakhisizwe vallas.
Lõuna-Aafrika Vabariigi 2011. aasta rahvaloenduse andmetel oli Mbewuleni elanikest mustanahalisi aafriklasi 99,57% ja valgeid 0,43%. Koosa keelt pidas emakeeleks 97,85% inimesi, sotho keelt 0,86% ja inglise keelt 0,86%.
Mbewulenis on sündinud Thabo Mbeki, kes oli aastatel 1997–2007 Lõuna-Aafrika Vabariigi president.
David Haye
David Deron Haye (sündinud 25. oktoobril 1980 Bermondseys Southwarki linnaosas Suur-Londonis) on Inglismaa ja Suurbritannia poksija. Tema ema on valge inglanna ja tema isa on must jamaicalane.
Harrastajana
Haye sai raskekaalus (kuni 91 kg) 11. maailmameistrivõistlustel (Belfast, 2001) hõbemedali, kaotades finaalis Odlanier Solísile (Kuuba). Ta osales poolraskekaalus (kuni 81 kg) 10. maailmameistrivõistlustel (Houston, 1999), kuid kaotas 2. ringis hilisemale kuldmedalivõitjale ja maailmameistrile Michael Simmsile (USA) ning jäi edasisest medaliheitlusest välja.
Elukutselisena
Haye jätkas detsembris 2002 poksimist elukutselisena ja on seni (seisuga 5. mai 2018) pidanud 32 kohtumist. Ta on võitnud neist 28 (neist 26 nokaudiga) ja kaotanud 4 (neist 3 nokaudiga) kohtumist. Ta on olnud Inglismaa ning erinevate kaalukategooriate ja poksiorganisatsioonide maailmameister.
Utashinai
Utashinai (jaapani keeles 歌志内市 Utashinai-shi) on linn Jaapanis Hokkaidō prefektuuris Sorachi allprefektuuris. Linna läbib Ishikari lisajõgi Penkeutashunai.
David Haye
Isiklikku
Haye peamine treeninglaager asub Girnes Küprose saarel. Seepärast kannab ta oma võistlusriietusel Briti lipu kõrval ka Põhja-Küprose lippu ning talle on auavaldusena antud Põhja-Küprose kodakondsus.
Utashinai
Utashinai on elanike arvult Jaapani väikseim linn. 2020. aasta seisuga elas seal 3019 inimest.
Kazlēnciems
Kazlēnciems on küla (skrajciems ehk hajaküla) Lätis Kuldīga piirkonnas Turlava vallas. Küla asub valla lõunaosas merepinnast 90 meetri kõrgusel. Asula jääb valla keskusest Turlavast 7, piirkonna keskusest Kuldīgast 27 ja Riiast 172 kilomeetri kaugusele.
Utashinai
Linna nimi tuleneb ainukeelsest fraasist ota-us-nay (オタウㇱナイ) 'liivase rannaga ühendatud jõgi'.
Utashinai on endine õitsev kaevanduslinn. 1890. aastal avati seal esimene kivisöekaevandus. Utashinai sai linnaõigused 1958. aastal. 20. sajandi teisel poolel hakkas elanike arv kaevanduste järkjärgulise sulgemise tõttu kiiresti vähenema. Kui 1950. aastal elas linnas 40 954 inimest, siis 1980. aastal veidi üle 10 000. Suurt edu ei ole linnale toonud ka mäesuusakeskuse loomine. 2007. aastal suleti Utashinais viimane keskkool.
Aune
Aune on soome ja eesti naisenimi.
Nimi on lühend eesnimest Agnes.
2020. aasta 1. jaanuari seisuga oli Eestis eesnimi Aune 182 naisel. Aune on levikult 553. naisenimi.
Lätis oli 2021. aasta 30. juuni seisuga eesnimi Aune 1 inimesel.
Nõlva mõis
Nõlva mõis (saksa keeles Nelwa) oli Vigala mõisa kõrvalmõis Vigala kihelkonnas Läänemaal.
Mõis rajati 1829 Nurtu mõisast eraldatud alast.
Hamlet (täpsustus)
"Hamlet" on William Shakespeare'i näidend (tragöödia). Näidendi nimiosaline on Hamlet, kelle isa on kuningas Hamlet.
"Hamlet" on mitme teose pealkiri:
Filmikunst
Alates XX sajandi algusest on Shakespeare'i näidendi põhjal loodud üle 50 filmi.
Makedoonia muusika
pisi|Makedoonia flöödimängijad Makedoonia muusika on Põhja-Makedooniast pärinev või makedoonlaste loodud või esitatud muusika.
Makedoonia muusikal on palju ühist teiste Balkani maade muusikaga. Makedoonia rahvamuusika võib jagada kaheks: traditsiooniline pärimuslik muusika ja uuemal ajal loodud rahvalik muusika. Pärimuslikku muusikat saab omakorda jagada maapiirkondade ja linnade muusikaks. Sinna kuuluvad lüürilised ja eepilised laulud, töölaulud, rituaalsed laulud, naljalaulud, ringtantsud, jne. Rahvusvaheliselt tunnustatud makedoonia rahvakunstiansambel on Tanec (Танец).
Balkani muusika on tuntud keerukate rütmide ja taktimõõtude poolest, erand pole ka makedoonia muusika. Rahvalauludel võib olla nii keeruline taktimõõt kui 22/16, mis jaguneb kaheks 11-löögiliseks osaks: 2+2+3+2+2 ja 3+2+2+2+2. Teatud löökide rõhutamiseks mängitakse tihti neid teistega võrreldes pikemalt.
Kõige levinum pill makedoonia kultuuris oli torupill gajda. Tänapäeval mängitakse seda peamiselt kontsertidel.
Vaguja mõis
Vaguja mõis (saksa keeles Wagguja) oli Vana-Vigala mõisa karjamõis Vigala kihelkonnas Läänemaal.
Moldova muusika
pisi|Nõukogudeaegne moldova rahvapille kujutav postmark Moldova muusika on Moldovast pärinev ja moldovlaste loodud või esitatud muusika.
Moldova muusika on tihedalt seotud naabermaa Rumeenia muusikaga. Moldova muusikale on iseloomulikud keerukad rütmid ja taktimõõdud, improvisatsioon, sünkoobid ja rohke muusikaline ornamentatsioon.
Nõukogude ajal soodustasid võimud rahvamuusika viljelemist, kuid valikuliselt ja muudatustega.
Maasikavälu
pisi|[[Ingmar Bergman (vasakul) ja Victor Sjöström filmi võtetel]]
"Maasikavälu" (rootsi keeles "Smultronstället") on 1957. aastal valminud Rootsi mängufilm, mille režissöör oli Ingmar Bergman.
Isak Borg on professor, kes sõidab Lundi, sest teda ootab sealse ülikooli audoktoriks promoveerimine. Professori unenäod tahavad midagi öelda ja Isak hakkab edukalt pendeldama tegelikkuse ja unelmate vahel. Film võitis 1958. aastal Berliini filmifestivalil Kuldkaru.
Hamlet (film 1917)
"Hamlet" on Eleuterio Rodolfi poolt William Shakespeare'i samanimelise näidendi alusel Itaalias 1917. aastal loodud tummfilm.
Nicolás Maduro
Nicolás Maduro Moros (sündinud 23. novembril 1962 Caracases) on Venezuela poliitik, alates 5. märtsist 2013 Venezuela president.
Ta on Venezuela Ühinenud Sotsialistliku Partei liige.
Nicolás Maduro töötas bussijuhina ja oli seejärel ametiühinguaktivist. Aastal 2000 valiti ta parlamenti. 9. augustist 2006 kuni 15. jaanuarini 2013 oli ta välisminister ja 13. oktoobrist 2012 kuni 5. märtsini 2013 asepresident.
Pärast Hugo Cháveze surma 5. märtsil 2013 sai Maduro presidendi kohusetäitjaks ning 14. aprillil 2013 toimunud valimistel valiti ta 50,75 protsendiga häältest presidendiks. Tema valitsusajal on riik kogenud Venezuelas pretsedenditut majanduskriisi.
Läti muusika
pisi|Nõukogudeaegne läti rahvapille kujutav postmark
Läti muusika on Lätist pärinev või lätlaste loodud või esitatud muusika.
Läti rahvamuusikat iseloomustavad eelkristlike teemadega tekstid, burdooni kasutavad laulustiilid ja kandlemäng. Rahvalaulutraditsioon on vähemalt tuhat aastat vana. Üles on tähendatud 1,2 miljonit eri teksti ja 30 000 meloodiat. Laulud on väga lihtsad ja lühikese vormiga, enamasti ainult üks või kaks muusikalist lõiku, tekst on lõppriimita, kuid värsimõõt on neljajalgne trohheus. Teemad on tihti rahvuslikust mütoloogiast, aga ka inimeste elust, kõige rohkem laule on sünni, pulmade ja surma kohta. Kirjanik ja folklorist Krišjānis Barons avaldas aastatel 1894–1915 kuueköitelise läti rahvalaulude kogu "Latvju dainas".
Rahvalaule saadeti ka rahvapillidel, millest tähtsaim oli läti kannel kokles. 1970. aastatel taaselustati kandlemängutraditsioon, mis oli säilinud vaid Kuramaal ja Latgales. 20. sajandil arendati välja ka uus kokletüüp, millel on palju rohkem keeli, mehhanism keelte kõrguse muutmiseks poole tooni võrra ja muud täiustused, mis võimaldavad mängida laiemat repertuaari.
Lätis on tugev koorilaulutraditsioon. Kutseliste kooride kõrval laulavad kümned tuhanded lätlased harrastuskoorides. Iga viie aasta tagant toimub suur üleriigiline laulu- ja tantsupidu.
Läti ooper
Esimest korda mängiti praegusel Läti territooriumil ooperit 17. sajandi lõpul Kuramaa pealinnas Jelgavas (tollal Miitavi). Alates 1760. aastast esinesid Riias peamiselt Saksamaalt tulnud rändtrupid. 1772. aastal ehitati Riiga saksa teater, mille repertuaaris oli ka ooper. See teater osutus aga liiga väikeseks ning 1782. aastal ehitati selle asemel Vitin­hoffi teater. Seal esitati 1785 Mozarti ooper "Die Entführung aus dem Serail" ("Haaremirööv") ja 1797. aastal "Võluflööt". 1837–1839 oli selle teatri muusikaline juht Richard Wagner, kes dirigeeris esimesel hooajal 16 autori (Auber, Luigi Cherubini, Rossini, Bellini jt) ooperite 85 etendust. Maestro aktiivsus viis teatri majandusraskustesse.
1829. aastal kavandati uue teatri ehitamine, mis sai arhitekt Ludwig Bornstedti projekti järgi teoks alles 1863 (1240 kohta) ja kandis nime Rīgas Vācu Teātra (Riia Esimene Teater). See teatrimaja põles 1882. aastal maha. Avati taastatuna 1887. aastal. 1898–1900 ja 1913. aastal töötas selles teatris dirigendina Bruno Walter ja teise dirigendina Clemens Krauss. Teater esitas väga laia repertuaari, kuid väljapaistev koht mängukavas oli Wagneri teostel, mis kõik, peale "Parsifali", ka eri aegadel ette kanti.
Esimene ooper, mis esitati läti keeles, oli Johann Baptist Schenki "Der Dorfbarbier" ("Külajuuksur"). Jēkabs Ozols kompo­nee­ris 1893. aastal esimese primitiivse rahvusliku ühevaa­tuselise ooperi "Spoku stunda" ("Kummituslik tund"). 1902. aastal avati nii vene Russkii teatr kui ka läti Jaunais Teatris. Viimases mängiti peamiselt prantsuse ja itaa­lia repertuaari, kuid see suleti 1905. aastal süüdistatuna koos­töös vene revolut­sio­nääridega. Esimese elukutselise läti ooperi­trupi, mis tegutses aastatel 1912–1915, asutas Pavlis Jurjanš.
1913. aastal asutati Latviešu Opera (Läti ooperiteater), kus esitati peamiselt rahvuslik-roman­tilisi teoseid. Populaarseim selles teatris ette kan­tud teo­s läbi aegade on olnud Alfrēds Kalniņši "Baņuta" (1920), mis pani aluse läti rahvuslikule ooperiloomingule. Teost on esitatud aastatel 1920–2023 üheksas lavastuses, samuti mängitud kontsertversioonis Saksamaal ja USAs.
Iseseisvuse saavu­tamisega 1918. aastal asutati vana saksa teatri baa­sil Nacionalā Opera (Rahvus­ooper) trupp, mis esialgu orienteerus saksa repertuaarile ning alustuseks esitas Wagneri "Tannhäuseri". Rahvuslikule "Baņutale" järgnesid sama edukad Jānis Mediņsi "Uguns un nakts" ("Tuli ja öö", 1921) ja "Dievi un cilvēki" ("Jumalad ja inimesed", 1922) ning Jāzeps Mediņši "Vaidelote" (1927). Mediņši ooperid "Sprīdītis" (1927) ja "Luteklīte" ("Hellik", 1939) on psühholoogilised lasteooperid ning esindavad impressionistlikku koolkonda ooperimuusikas.
Pärast Läti okupeerimist Nõukogude Liidu poolt muutus radikaalselt ka ooperielu ideoloogia. Rahvusooper sai nimeks Valsts Operas un Baleta teatris (Riiklik Ooperi- ja Balletiteater). Rõhutatult hakkas repertuaaris domineerima nõukogude ja vene ooper. Läti heliloojate teosed kandsid eelkõige okupantide poolt kehtestatud ideoloogilisi suundi, rõhudes peamiselt nõukogude patriotismile ja kunstlikule "rahvaste sõprusele". Need teemad jätsid lätlastest publiku ükskõikseks.
Lawrence'i maakond (Arkansas)
Lawrence'i maakond (Lawrence County) on maakond Ameerika Ühendriikides Arkansase osariigis.
Maakonna halduskeskus on Walnut Ridge.
Ajalugu
Maakond moodustati 1815. aastal.
Rahvastik
Elanike arv oli 2010. aasta rahvaloenduse järgi 17 415.
Arvestusliku rahvaarvu muutus (1. juuli seisuga):
Läti muusika
Läti ooper
1907. aastal valmis Liepāja teatrihoone (Liepājas teātris), kus 1913. aastal mängiti esimese ooperina Glinka "Žizn za tsarja" ("Elu tsaari eest"). 1922. aastal asutati Liepāja ooperitrupp, mis andis ka balletietendusi. 1927. aastal sai trupp rahvus­ooperi staatuse ja eksisteeris kuni 1934. aastani omaette teatrina. Aastatel 1934–1950 ja 1957–1962 tegutses ooperitrupp eri nimede all draamateatri koosseisus. Esitati peamiselt vene, nõukogude ja bel canto heliloojate püsirepertuaari ning aktuaalseid läti heliloojate teoseid. Repertuaaris oli ka Eugen Kapi "Tasuleegid" ja Gustav Ernesaksa "Kosilased Mulgimaalt". 1960. aastate alguses sulatati ooperitrupp kokku Riias tegutseva Läti Rahvusooperiga, kuhu suurem osa paremaid soliste tööle suunati.
Alates 1993. aastast toimuvad 50 kilomeetri kaugusel Riiast Siguldas suvised vabaõhu ooperimuusika festivalid (Operamūzikas svētki Siguldā). Need viiakse läbi ühe nädala jooksul juulis või augustis. Programmis on tavaliselt üks ooperimuusika tippteos, mille esitab kas Läti Rahvusooper või mõni külaliskollektiiv, samuti esitatakse operette, barokkmuusikat, toimub ooperimuusika galakontsert ning on korraldatud ka instrumentaalmuusika kontserte. Festivali galakontserdil on laulnud Mati Palm ja Juhan Tralla.
Borough
Borough on Suurbritannias staatus, mis antakse kuningliku õigustekirjaga kohalikele omavalitsusüksustele Inglismaal, Walesis ja Põhja-Iirimaal.
Staatus ei anna borough ' nõukogule ega elanikele mingeid täiendavaid õigusi.
Borough ' d juhib valitav nõukogu (borough council) ja selle esimees on meer (mayor).
Borough ' staatus on 245 omavalitsusüksusel.
John Hawkwood
John Hawkwood (u 1320 Sible Hedingham, Essex – 16. või 17. märts 1394 Firenze), itaalia nimega Giovanni Acuto, oli palgasõdurite kapten, kes 30 aasta vältel tegutses 14. sajandi sõdades Itaalias.
Eluloolist
Ta oli parkali poeg, kes valis sõduri elukutse ja osales Edward III sõjakäikudel Prantsusmaal, arvatavasti andis kuningas talle aadliseisuse. Pärast Brétigny lepingu sõlmimist 1360. aastal, mis ajutiselt lõpetas Inglismaa ja Prantsusmaa vahelise vaenutegevuse, hakkas Hawkwood juhtima palgasõdurite rühma ja läks Itaaliasse, et ühineda inglise palgasõdurite Valge Kompaniiga. 1364. aasta jaanuaris ülendati ta väejuhiks. Sõjategevuses kasutas ta inglise pikkvibusid ja taktikaid, mis oli talle tuttavaks saanud Inglismaa vägede tegevusest Prantsusmaal. Kuulsuse pälvis tema vägede liikumiskiirus sõjaväljal kergema relvastuse ja varustuse tõttu, tema oskus juhtida jalaväge ja distsipliin sõjaväes.
1372. ja 1378. aasta vahel teenis ta vaheldumisi paavsti ja Milano hertsogit. 1377. aastal nais ta Milano hertsogi Bernabo Visconti vallastütre. Järgneval aastal sai ta Firenze vägede kapteniks, sõdides ka teiste klientide huvides neil aegadel, kui Firenze vabariik ei vajanud tema teeneid.
Tuderna raudteesild
pisi|Tuderna raudteesild pisi|Tuderna raudteesild, 1890 Tuderna raudteesild oli raudteesild üle Tuderna oru Valga–Petseri raudteel.
Sild asus Orava vallas Lepassaare ja Piusa raudteejaama vahelisel lõigul Tuderna raudteepeatuse lähedal. Tuderna raudteesild oli 56,7 m pikk, 22,6 m lai ja 21 m kõrge, olles sellega Eesti kõrgeim raudteesild.
John Hawkwood
Isiksus
Paljud kaasaegsed allikad on ühel meelel Hawkwoodi halastamatuse ja brutaalsuse kirjeldamisel. Kuna ta rutiinselt rüüstas ja hävitas kloostreid ja pühapaiku ning ähvardas ja terroriseeris vaimulikke, peeti teda jumalakartmatuks, kuid esineb üksikuid juhtumeid, mis justkui kõneleks vastupidisest. Kurikuulsaim tema tegudest on Rimini lähedal asuva Cesena purustamine 1377. aastal, kui inglise ja bretooni palgasõdurid tapsid kolm päeva kestnud tapatalgutel 3000–8000 linnaelanikku.
Tuderna raudteesild
Sild valmis aastatel 1886–1889 Poola meistrite tööna. See ehitati tahutud graniitkiviplokkidest, milleks koguti ümbruskonna põldudelt kive ja töödeldi sobilikuks kohapeal. Analoogne sild ehitati samal perioodil ka Lätisse Pihkva–Riia raudteele.
John Hawkwood
Ilukirjanduses
John Hawkwood esineb krahv Aguto nime all ühe kõnelejana Karl Ristikivi romaanis "Mõrsjalinik". Motiiviks on võetud Hawkwoodile adresseeritud Siena Katariina kiri, mis tänapäeval kannab numbrit 140 ja kus Katariina nimetab Hawkwoodi oma vaimulikuks vennaks ning palub tal võidelda ristisõjas "kuradi teenimise asemel".
Oless Gontšari Dnipro Rahvusülikool
pisi|Ülikooli peahoone Oless Gontšari Dnipro Rahvusülikool (ukraina keeles Дніпровський національний університет імені Олеся Гончара) on ülikool Ukrainas Dnipros.
Tuderna raudteesild
Raudteesild hävis II maailmasõjas 1944. aastal.
Pärast sõda otsustati, et sild ei taastata. Osa orgu täideti ja silla asemele ehitati truubiga kõrge raudteetamm.
Oless Gontšari Dnipro Rahvusülikool
Ülikoolis õpib üle 20 000 üliõpilase.
Skýrose linn
pisi|Skýrose linn pisi|Õhtu Skýrose linnas, 2020. Poeuksel on näha tuulepargi-vastased plakatid Skýrose linn (inglise keeles Skýros Chóra, või lühidalt Chóra; kreeka keeles Η Χώρα της Σκύρου, Χώρα Σκύρου või lühidalt Χώρα ehk "alev") on väike linn Kreekas Skýrose saare idarannikul, saare keskasula.
Linn asetseb amfiteatrikujuliselt mäe nõlvadel. Mäe otsas on Bütsantsi-aegne kindlus, mis on ehitatud antiikaegse akropoli kohale. Linn koosneb lähestikku ehitatud traditsioonilises Küklaadide stiilis majadest.
Linnas on Skýrose Arheoloogiamuuseum ning Mános ja Anastasía Faltáitsi Rahvaluulemuuseum.
Linnas on rahukohus, politseijaoskond, post ja telegraaf, gümnaasium, lütseum (põhikool) ja algkoolid.
Morea despootkond
Morea ehk Mystrási despootkond (kreeka Δεσποτᾶτον τοῦ Μορέως, Δεσποτᾶτον τοῦ Μυστρᾶ) oli 14. sajandi keskpaigast 15. sajandi keskpaigani püsinud Bütsantsi keisririigi provints, mis hõlmas peaaegu kogu Peloponnesose poolsaare (kutsuti keskajal Moreaks). Provintsi valitsenud despoodid (kreeka δεσπότης (despótēs)) olid reeglina keisri lähisugulased. Despootkonna keskuseks oli kindlustatud Mystrási linn, mis asus muistse Sparta lähedal ja millest kujunes oluline Bütsantsi kultuuri- ja võimukeskus.
Theodoros I-le järgnesid despootidena tema venna, keiser Manuel II Palaiologose, pojad Theodoros, Konstantinos, Demetrios ja Thomas. Vendadest esimesena sai 1407. aastal despoodiks Theodoros II, kuid tema alaealisuse tõttu kehtestati despootkonnas regendivõim.
vasakul|pisi|Despootide residentsiks oli [[Mystrási palee. Mystrási kindluslinn kuulub UNESCO maailmapärandi nimistusse]] pisi|Morea despoot [[Konstantinos XI|Konstantinos Palaiologos sai 1449. aastal Bütsantsi keisriks]] Kauge asukoha tõttu ei ohustanud Osmanite riik tol perioodil eriti Moreat, samuti oli hääbumas Ahhaia vürstiriigi võim, mille arvelt Morea laiendas oma territooriumi peaaegu kogu Peloponnesoseni. Rahuaeg soodustas ka majanduse arengut: Moreas kaevandati metalle, toodeti siidi ja puuvilla, samuti veini, vilja, vaha ja mett. Teatud rahutusi põhjustas täiendav albaanlaste sissevool ja asustus, kuid nende tuleks elavdas veelgi majandust ja nad tõestasid end ka heade sõduritena. 1415. aastal saabus Moreasse Bütsantsi keiser Manuel, kes volitas täisealise Theodorose täieõiguslikuks despoodiks. 1416. aasta sõjakäigul vallutas Theodoros suure osa Ahhaia vürstiriigi jäänustest, mis 1407. aastast oli Veneetsia protektoraat. 1423. aastal tabas Peloponnesost osmanite sõjakäik.
Manuel II surma järel sai keisriks tema poeg Ioannes VIII, kes otsustas jagada Morea, andes despootkonna edelaosa enda ja Theodorose venna Konstantinose valitseda. Järgnevatel aastatel sõdisid vennad Kefalloniá pfaltskrahvi Carlo Toccoga, kel oli õnnestunud Peloponnesosel maavaldusi omandada. Tocco sai lüüa ja despootkond kasvatas veelgi oma valdusi. Konstantinos vallutas 1429. aastal ka Pátra ja kolmas vend Thomas omandas abielu teel samuti maavalduse Moreal. Sellega oli kogu Peloponnesos, välja arvatud neli veneetslastele kuulunud linna, taas kreeklaste omanduses.
Kaasvalitsejaist vendade rivaalitsemine aga nõrgestas despootkonda. 1443. aastal loobus Theodoros oma osast Moreas, saades Konstantinoselt vastutasuks Silivri. 1446. aastal hävitas Osmanite sultan Murad II Hexamilioni müüri Kórinthose maakitsusel, millega avas türklastele tee poolsaarele. .
Tema järeltulija Mehmed II vallutas 1453. aastal Konstantinoopoli. Despoodid Demetrio ja Thomas Palaiologos, kes olid viimase keisri Konstantinos XI vennad, ei saanud pealinna abivägesid saata, kuna Moreasse olid samuti tunginud Türgi väed Turahan Bei juhtimisel. Despootide saamatus valitsemisel viis albaanlaste mässuni, mille mahasurumiseks kutsusid nad kohale Osmanite väed. Mitmed mõjukad Morea kreeklased ja albaanlased sõlmisid sultaniga aga hoopis rahu. Vennad said veel mõned aastad despootkonda valitseda, kuid võimetus maksta sultaniga iga-aastast tribuuti ja vastuhakk Osmanite võimule, viis selleni, et Mehmed tuli 1460. aastal oma vägedega Moreasse. Demetrios langes vangi ning Thomas pääses pakku. Suve lõpuks olid osmanid alistanud sisuliselt kõik kreeklastele kuulunud linnad.
Erika Ader
pisi|Erika Ader 2005. aastal.
Erika Ader on Eesti alpinist.
Aili
Aili on soome ja eesti naisenimi.
Erika Ader
Ta astus Alpiklubi Firn liikmeks 1981. aastal.
Aili
Aili võib olla lühend nimedest Alice või Adelheid. Eestis sai nimi populaarseks 1930. aastatel.
Erika Ader
Töötades 1990. aastatel Nõo Reaalgümnaasiumis, asutas ja juhendas seal Noorte Mägiklubi. Tema innustusel hakkasid klubis alpinismiga tegelema hiljem muudes valdkondades tuntuks saanud Kalli Samorodni, Priit Jaagant, Norman Aas, Kaari Kivikas, Karry Kukk, Peeter Kangur ja Ivar Mäerand.
Aili
1. jaanuari 2019 seisuga oli Eestis eesnimi Aili 2004 naisel. Aili on Eestis esinemissageduselt 86. naisenimi.
Kõige sagedasem oli eesnimi Aili vanuserühmas 75–79, kus seda esines 10 000 elaniku kohta 44, ning Saare maakonnas, kus seda esines 10 000 elaniku kohta 28,69. Nime kandjate keskmine vanus oli 62 aastat (mediaanvanus oli 64).
Erika Ader
Mägiekspeditsioonid Alpidesse ja Pamiiri
Ta korraldas 1994. aastal esimese Eesti ekspeditsiooni Alpidesse Matterhornile (4477 m), mille käigus tõusid 7 Eesti alpinisti mööda klassikalist Hörnli marsruuti selle kuulsa mäe tippu, teiste seas ka Aleksei Kovaltšuk, kes hiljem ronis kahe kaheksatuhandelise tippu.
2018. aastal korraldas ja viis osaliselt läbi Estonia mäetipu ekspeditsiooni Pamiiris.
Tõlkija
Ta on 2013. aastal ilmunud Jaan Künnapi kakskeelse raamatu "Fotograafia minu elus" tõlkija.
City (Suurbritannia)
pisi| Esimene [[katedraali mitteomav linn Inglismaal, millele monarh andis city staatuse (1889), oli Birmingham. Pildil Birmingham Council House]]
Suurbritannias on city staatus, mille Briti monarh annab valitud omavalitsusüksustele.
Staatus ei anna saajale mingeid täiendavaid õigusi peale prestiiži ja õiguse nimetada end cityks. Tänapäeval city staatuse kandidaat peab läbima konkursi. Seejuures ei anta city staatust automaatselt mingite kriteeriumite alusel, kuigi traditsiooniliselt (kuni 1888. aastani) staatus anti linnale, mis omas oma territooriumil katedraali. Esimene katedraali mitteomav linn Inglismaal, millele monarh andis city staatuse, oli Birmingham (1889).
City staatust omab 2014. aasta seisuga 69 munitsipaalüksust, neist 8 lisandus konkursiga 2000. aastal, kus pretendente city staatusele oli 40.
Hamlet (Caserini film 1910)
"Hamlet" on Mario Caserini poolt William Shakespeare'i samanimelise näidendi alusel Itaalias 1910. aastal loodud tummfilm.
Brugge ringkond
Brugge ringkond on üks kaheksast haldusringkonnast Belgias Lääne-Flandria provintsis.
Vallad ja osavallad
Ringkond koosneb 10 vallast ja 41 osavallast.
Robert L. Crippen
Robert Laurel "Bob" Crippen (sündinud 11. septembril 1937) on Ameerika Ühendriikide endine mereväelane, katselendur ja astronaut. Ta oli Space Shuttle'i programmi esimese missiooni, STS-1, piloot ja hiljem kolme missiooni komandör.
San José (galeoon)
San José oli 64 suurtükiga Hispaania kolmemastiline galeoon.
San José kuulus Hispaania pärilussõja ajal kindral José Fernández de Santilláni juhitud Hispaania aaretelaevastiku koosseisu.
San José uppus 1708. aastal Cartagenast lõuna pool asuva Barú saare lähedal merelahingus. Laeva laadungi hulgas oli kulda, hõbedat ja smaragde, mis on tänapäeval (2023) hinnatud väärtusega umbes 17 miljardit USA dollarit. Uppunud laev asub 600 m sügavusel.
Ehitamine ja teenistuskäik
San José ehitati Mapili laevatehases Usurbilis Põhja-Hispaanias. Ehitus algas 1697. aastal ja lõppes 1698. aastal. Nad ehitasid samaaegselt kaks sõsarlaeva ja panid neile nimeks San José ja San Joaquín.
Laevavraki leidmine
USA investorite rühm nimega Glocca Mora Co., mis tegutseb nime all "Sea Search Armada" (SSA), väitis 1981. aastal, et leidis laevavraki Colombia ranniku lähedalt. Colombia keeldus SSA pakkumisest ja ei andnud luba vrakikohas aarete väljatoomiseks. Seejärel võttis Colombia parlament vastu seaduse, mis annab riigile omandiõiguse kogu aardele, jättes SSA-le 5% leidjatasu, mida maksustataks 45% ulatuses. SSA kaebas riigi Colombia kohtutesse 1989. aastal. 2007. aasta juulis jõudis Colombia ülemkohus otsusele, et kõik väljatoodavad aarded jagatakse võrdselt Colombia valitsuse ja avastajate vahel. Sea Search Armada kaebas seejärel Ameerika Ühendriikide kohtusse, kuid juhtum jäeti kahel korral – 2011. ja 2015. aastal – tehnilistel põhjustel rahuldamata ning galeoon kuulutati Colombia riigi omandiks. Colombia valitsus keeldus kontrollimast, kas galeoon asus juhtumis märgitud koordinaatidel.
27. novembril 2015 leidis Colombia merevägi galeooni San José, kuigi Colombia toonane president Juan Manuel Santos teatas leiust alles 5. detsembril. Avastus tehti autonoomse allveesõiduki REMUS 6000 abil. Sukeldumisfotode põhjal on Colombia merearheoloogid tuvastanud San José delfiinidega graveeritud pronksrelvade järgi. Colombia on kuulutanud galeoni oma vetesse sattunud pärandi hulka, seega on ta põhiseaduslikult kohustatud kaitsma ja säilitama laeva ja kogu selle uppunud sisu. Colombia valitsus on klassifitseerinud galeooni asukoha riigisaladuseks.
Ghil'ad Zuckermann
thumb|Ghil'ad Zuckermann (2011)
Ghil'ad Zuckermann (sündinud 1. juunil 1971 Tel Avivis), (D.Phil., Oxfordi Ülikool; Ph.D., Cambridge'i Ülikool) on keeleteadlane, Adelaide’i ülikooli professor, polüglott.
Alemanni minuskel
Alemanni minuskel oli regionaalse levikuga kirjastiil, mis levis aastail 740–840 Bodensee piirkonnas. Hiljem sulas see kokku karolingide minuskliga.
Ajaloost
Nimetuse "alemannische Minuskel" andis kirjastiilile Šveitsi paleograaf Albert Bruckner, kes 1930. aastatel selle kirjeldas.
Kirjastiili levimise keskusteks olid Sankt Galleni ja Reichenau kloostrite skriptooriumid, arvatavasti kasutati seda ka Konstanzi toomkoolis ja Freisingi, Murbachi ning Mondsee kloostrites. Selles on kirjutatud nii dokumente kui ka raamatuid, samuti on alemanni minusklis tekstidega Sankt Galleni kloostri plaan.
Iseloomulikud jooned
Kirjastiili allikaks on nagu muudel minuskelkirjadel rooma minuskelkursiiv. Kirja iseloomustavad laiad ja ümarad tähekujud, proportsionaalsed kerge kaldega ülapikendid ja lai ridadevahe. Tüüpilised on näiteks
From the Cradle
"From the Cradle" on Eric Claptoni 12. stuudioalbum. See ilmus 13. septembril 1994 Warner Bros. Recordsi märgi all. See album koosneb ainult bluusi kaveritest.
Salvestus läks väga edukalt ning plaati võiks tinglikult kutsuda ka live-plaadiks, sest kõik läks otse linti. Ei olnud mingeid ülemängimisi ega monteerimisi, välja arvatud dobro ülemäng loos "How Long Blues" ja trummide ülemäng laulus "Motherless Child".
Kuigi Clapton oli kogu aeg bluusiga seotud olnud, oli see tema esimene täielik bluusiplaat. Hiljem ilmus neid veel: koos B. B. Kingiga salvestatud "Riding with the King", austusavaldus Robert Johnsonile "Me and Mr. Johnson'" ja koostöö J. J. Cale'iga "The Road to Escondido".
Kriitikute vastuvõtt
"From the Cradle" sai kiirelt suure arvustuste tulva osaliseks. Palju küsimusi tekitas pealkiri, sest Clapton kuulas ja õppis bluusi tundma juba hilisemas elus ja kindlasti ei olnud ta seotud mustade kultuuriga "hällist saadik".
Allmusicu kriitik Stephen Thomas Erlewinwe kirjutas, et plaat on peaaegu täiuslik, kui mitte arvestada Claptoni laulmist, mis ainult imiteeris originaalsalvestisi ja ei saanud sellega eriti hästi hakkama. "Entertainment Weekly" kriitik Tom Sinclair kirjutas, et lood on veatud, kuid igavad, eriti kui võrrelda Creami loominguga ja nende live versiooniga laulust "Spoonful". The Music Box arvustaja John Metzger väitis, et Claptoni esinemine saates "Saturday Night Live", kus ta uut plaati tutvustas, oli palju võimsam kui plaat ise ja album ei sisalda midagi uut, midagi mida poleks varem tehtud. Robert Christgau võrdles albumit selliste meeste nagu Son Seals ja Otis Rush töödega, öeldes, et Eric Clapton mängib paremini, kuid laulab kehvemini kui need kaks. Juulis 2014 paigutas ajakiri Guitar World plaadi "From the Cradle" oma edetabelis "Superunknown: 50 Iconic Albums That Defined 1994" 12. kohale.
Kuningate org
right|thumb|Vaade Kuningate oru idapoolsele osale. (Foto aastast 1995.)
Kuningate org on org Egiptuses, mida peaaegu 500 aasta vältel (16.–11. sajandini e.m.a) kasutati vaaraode ja teiste ülikute matmispaigana. Seda kasutati Vana-Egiptuse 18.–20. dünastia valitsemisajal (Uue riigi ajal). Org asub Niiluse läänekaldal Teeba (tänapäeva Luxor) lähedal.
Velise mõis
Velise mõis (saksa keeles Schloß Felx) oli rüütlimõis Vigala kihelkonnas Läänemaal. Nüüdisajal jääb mõis Rapla maakonda Märjamaa valda
Mõisat mainiti esimest korda 1264. Mõisa omanikud olid keskajal Üxküllid. Mõisa keskne ehitis oli kindlustatud vasallielamu (Velise vasallilinnus).
Carl Johann Nottbeck
Carl Johann Nottbeck (28. november/9. detsember 1759 Tallinn – 19. juuni/30. juuli 1785 Simuna) oli Eesti vaimulik.
Nottbeck immatrikuleerus Jena Ülikooli 1. septembril 1778. Ordineeriti 19. jaanuaril/30. jaanuaril 1782 õpetajaks.
Oli aastatel 1781–1783 (kutsuti ametisse 28. oktoobril/9. novembril 1781) Tallinna Püha Vaimu koguduse adjunktõpetaja. Aastatel 1783–1785 oli ta (kutsuti 28. jaanuar/8. veebruaril 1781, introdutseeriti 23. aprillil/4. mail 1781) Simuna Siimona ja Juuda koguduse õpetaja.
Šventežerise vald
Šventežerise vald (leedu keeles Šventežerio seniūnija) on 2. järgu haldusüksus (vald) Leedus Lazdijai rajooni territooriumil.
Valla pindala on 153 km². 2011. aasta seisuga (enne Teizai valla liitmist, kus elas 1361 inimest) elas vallas 919 inimest. Valla keskuseks on Šventežerise alev, kus 2011. aastal oli 295 elanikku. Vallavanem on Liana Audzevičienė. Vald on tänapäevastes piirides aastast 2017. aastast, mil Lazdijai vallaga ühendati kaheksa küla: Verstaminai, Gurčiškė, Kurdimakščiai, Kamenka, Murgai, Lozarka, Papečiai ja Pagiriai.
pisi|Ežerėliai pisi|Mikyčiai pisi|Prapuntai. [[jaanuariülestõus (1863)|Jaanuariülestõusu ohvrite matmispaik]] pisi|Seimeniškiai
Austraalia Esindajatekoda
Austraalia Esindajatekoda (House of Representatives) on Austraalia parlamendi alamkoda.
Esindajatekoja koosseis ja õigused on kirjeldatud Austraalia põhiseaduse esimeses peatükis. Esindajatekoja liikmete ametiaeg kestab kolm aastat, mida arvestatakse koja esimesest istungipäevast. Liikmete ametiaeg on Austraalia ajaloo jooksul täitunud ainult 1910. aastal ning tavaliselt läheb koja koosseis laiali enne ametiaja lõppu. Esindajatekoja valimised toimuvad sageli samal ajal senati valimistega. Valitsus ja peaminister peavad ametisse astumiseks ja ametis püsimiseks saama ja säilitama esindajatekoja heakskiidu.
2022. aastal koosnes esindajatekoda 151 liikmest. Liikmete arv on muutlik ning see sõltub valimisringkondade muutustest.
Rašism
Rašismiks ehk rušismiks (inglise keeles Rashism või Ruscism, sulandsõna sõnaühendist Russian fascism 'vene fašism'; vene keeles рашизм) nimetatakse ideoloogiat, millega õigustatakse terrorismi, inimsusvastaseid kuritegusid, totaalseid hävitussõdu ja totalitaarseid režiime iseloomustanud vägivalla ülistamist ning tänapäevast Venemaa sõjalist agressiooni Ukraina ja teiste riikide vastu.
Rašism on sõimusõna, mis viitab Venemaa riigi- ja ühiskonnakorraldusele (juhikultus, totalitarism, agressiivne poliitika, riigi kontrollitud majandus, poliitilised mõrvad). Sotsioloogias nimetatakse sellist ühiskonda postimperiaalseks autoritaarseks riigiks ja ka maffiariigiks.
Vladimir Putini võimuletuleku järel rajati Venemaal usuline juhikultus (isikukultus). Venemaal kehtiva hirmuvalitsemise vormi kohta on mitmeid nimetusi (nt fašism, putinism, rašism). Putini 1945. aasta võidu ülistus või kultus (väljendub Nõukogude Liidu hümni viisi taaskasutamises, paraadides, noorte sõjaväelaagrites, laste sõjaväeriietuses, riikliku kultuuritööstuse filmides, stalinismi rehabiliteerimises ja erinevuste vastases sõimus) vastab fašismi sõnastusele.
2022. aasta Venemaa sissetung Ukrainasse
Venemaa sissetungiga Ukrainasse 2022. aastal olid terminid rašism (inglise keeles Rashizm) ja rašist (inglise keeles Rashist) levinud nii Ukraina sõjalise ja poliitilise eliidi kui ka ajakirjanike, suunamudijate, blogijate ja teiste seas. Näiteks Ukraina Rahvusliku Julgeoleku ja Kaitse Nõukogu sekretär Oleksi Danilov propageerib aktiivselt selle sõna kasutamist Vladimir Putini fašismi tähenduses, kirjeldamaks Venemaa agressiooni Ukraina vastu. Samuti nentis ta, et rašism on palju hullem kui fašism.
23. aprillil 2022 teatas Ukraina president Volodõmõr Zelenskõi, et ajalooraamatutesse tuleb uus mõiste nimetusega "rašism":
Ecuadori Keskülikool
pisi|Vapp Ecuadori Keskülikool (hispaania keeles Universidad Central del Ecuador) on ülikool Ecuadoris Quitos.
Ülikoolis õpib üle 10 000 üliõpilase.
Chaba Fadela
Fadela Zalmat (sündinud 5. veebruaril 1962 Oranis Alžeerias), esinejanimega Chaba Fadela, on Alžeeria raï muusik ja näitleja.
Noorpõlv ja karjäär
Fadela kasvas vaeses naabruskonnas, aga siiski näitles ta kõigest 14-aastaselt Alžeeria filmis "Djalti".
Abielu ja duett
Ta abiellus Cheb Sahraouiga ning nad hakkasid koos duetina laule salvestama. Esimeseks lauluks oli 1983 ilmunud "N'sel Fik" ("Sa oled minu"), millest sai üks esimesi ülemaailmseid raï hitte. Albumi koos lauludega nendelt sessioonidelt andis 1989. aastal välja Mango/Island/PolyGram Records plaadifirma. Fadela ja Sahraoui tuuritasid ülemaailmselt ja salvestasid koos palju laule 1980ndatel ning neid saatis jätkuv edu. 1993. aastal salvestasid nad albumi "Walli" New Yorgis koos produtsendi ja multiinstrumentalisti Bill Laswelliga. Nad kolisid Alžeeriast Prantsusmaale 1994.
Lahutus ja iseseisev karjäär
1990. aastate lõpus lõppes Fadela ja Sahraoui töine ja ka isiklik suhe. Pärast seda on Fadela jätkanud oma karjääri soololauljana.
2022. aasta kergejõustiku sisemaailmameistrivõistlused
2022. aasta kergejõustiku sisemaailmameistrivõistlused olid 18. sisemaailmameistrivõistlused kergejõustikus, mis toimusid 18.–20. märtsil Serbias Belgradis Štark Arenal.
See oli esimene kord, kui kergejõustiku sisemaailmameistrivõistlused toimusid Serbias.
Võistlustel osales 611 sportlast 128 riigist.
Eestit esindasid Karl Erik Nazarov 60 meetri jooksus, Kreete Verlin ja Keiso Pedriks 60 meetri tõkkejooksus ning Karel Tilga ja Hans-Christian Hausenberg seitsmevõistluses.
Eduard Georg Rudolf von Krusenstiern
Eduard Georg Rudolf von Krusenstiern (11. aprill 1875 Hagudi – 9. mai 1934 Tallinn) oli baltisaksa mõisnik ja pangandustegelane.
Ta lõpetas Tallinna Reaalkooli 1893. aastal ja õppis Poolas põllumajandust. 1894. aastal võttis ta üle esivanematele kuulunud Hagudi mõisa, 1904. aastal läks mõis pankrotti ning Eduardi vend võttis selle üle ja tasus võlad.
Aastatel 1905–1917 töötas Krusentiern pangas hindajana. Ta vahistati 14. veebuaril 1918 bolševike poolt, otsiti läbi ja viidi Tallinnasse, kus ta ootas saatmist Venemaale, kuid tal õnnestus põgeneda ja ta varjas end koos metsavennaga. Peatselt okupeerisid Eesti ala Saksa väed ja Krusenstiern sai enda pere juurde naasta.
Aastatel 1923–1927 töötas ta G. Scheel & Co pangas, hiljem töökojas. 1931. aastal põles see maha, seda ei ehitatud uuesti üles ja Krusenstiern jäi töötuks.
Isiklikku
Ta abiellus Mary Maud Henriette von Mickwitziga (hiljem lahutas), neil oli 5 last. Tema vend oli keemik ja tööstur Otto Friedrich Benedict von Krusenstiern.
Vilivalla mõis
Vilivalla mõis (ka Villivalla mõis; saksa keeles Williwalla) oli Suuremõisa mõisa kõrvalmõis Pühalepa kihelkonnas Läänemaal.
Mõis rajati 1783.
Õhuvägi
Õhuvägi, tuntud ka kui õhujõud ja ajalooliselt kui lennuvägi, on riigi relvajõudude väeliik, mille ülesanne on olla valmis sõjapidamiseks õhuruumis ja teiste relvajõudude liikide toetamiseks õhuruumist lennukite ja helikopteritega. Suuremate riikide mereväe koosseisu kuulub ka mereõhuvägi. pisi|Ameerika Ühendriikide multifunktsiooniline [[hävituslennuk Lockheed Martin F-35 Lightning II]] Õhujõud jagunevad üldjuhul tegevuslikeks ja territoriaalseteks komponentideks. Tegevuslikud komponendid on strateegilised õhujõud, taktikalised õhujõud ja õhutranspordijõud. pisi|Venemaa mandritevaheline mobiilne ballistilise raketi laskeseade [[Topol-M Moskvas paraadiõppusel]] Strateegilised õhujõud jagunevad: strateegilisteks raketiüksusteks, - lennuüksusteks, õhuseire ja juhtimissüsteemideks. Strateegiliste õhujõudude ülesandeks on peale kõige muu tuumasõjapidamine. Strateegilistes raketiüksustes on Mandritevahelised ballistilised raketidd ja ballistilised keskmaaraketid, millest enamikul on tuumalõhkepea.
Taktikalised õhujõud, formeeritakse piirkondliku jõurühma või sõjategevuse jaoks.
Õhutranspordijõud on mobiilsete sõjajõudude üks põhikomponente, need transpordivad kõikide tasemete üksusi ning lahingumoona.
Territoriaalõhukaitse õhujõudude ülesandeks on oma maa õhuruumi valve ja territooriumi puutumatuse kaitse.
Eesti õhuvägi
Eesti kaitseväe teenistuses olevat õhuväge nimetatakse määrustiku järgi Eesti õhuväeks, kuhu kuulub Lennubaas ja Õhuseiredivisjon. pisi|Ameerika Ühendriikide [[UH-1 Iroquois mitmeotstarbeline sõjaväe transpordikopter]]
Koostöö teiste väeliikidega
Lennuüksusi kasutatakse ka maavägede tugiüksustena: peamiselt transpordi-, luure- ja lahingukopterid ning ka vaatlus- ja juhtimislennuvahendeid, mehitamata lennuvahendid. Maavägede lahingutegevuset toetavad lennuüksused kuuluvad suurriikides maavägede diviiside ja armeede struktuuri.
Lennuüksusi kasutatakse ka merevägede tegevuse toetatamiseks ründe- ja hävituslennukite, kopterite ja luurelennuvahenditega. Eesmärgiks on kaitsta laevastiku üksusi ja toetada maismaa sõjategevust. Valdavalt tuginevad merevägede õhujõud lennukikandjatel. Ameerika Ühendriikide mereväel on kokku 12 lennukikandjat, need on nn Nimitz-klassi lennukikandjad. Hiina mereväel lennukikandja Liaoning, Prantsusmaal on kasutuses kaks ja Suurbritannial kolm lennukikandjat. Venemaa mereväel on 1 lennukikandja, Admiral Kuznetsov, oli kopterikandjad Moskva ja Leningrad ja Kiievi-klassi lennuki- ja kopterikandjad (Kiiev, Minsk, Novorossiisk ja Admiral Gorškov. Venemaa mereväe õhujõud toetuvad peamiselt maismaa baasides asuvatele strateegiliste pommitajate üksusele, kelle kasutuses on Tu-26, Tu-16 lennukid ning taktikalised pommitushävituslennukeid, peamiselt Su-24.
Mbongolwane
Mbongolwane on linn Lõuna-Aafrika Vabariigis KwaZulu-Natali provintsis King Cetshwayo ringkonnas.